
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

VIRTUVĖS DARBININKO PAREIGYBĖS APRAŠYMAS
I SKYRIUS

1. Specialiųjų socialinės globos namų „Tremtinių namai“ (toliau vadinama – globos namai) virtuvės darbininkas yra kvalifikuotas darbininkas.
2. Pareigybės lygis – C. 

3. Virtuvės darbininko pareigybė reikalinga padėti organizuoti maisto ruošimo procesą, dalyvauti paruošiant ir dalinant maistą paslaugų gavėjams, plauti ir dezinfekuoti indus, inventorių bei įrangą, palaikyti švarą maisto gaminimo ir dalinimo patalpose.
4. Virtuvės darbininkas tiesiogiai pavaldus maitinimo padalinio vadovui – dietistui, o pagal funkcijas – vyresniajam virėjui-sandėlininkui ir virėjui. Virtuvės darbininką priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.
II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5.  Darbuotojas, einantis šias pareigas, turi atitikti šiuos specialius reikalavimus:
5.1. turėti vidurinį išsilavinimą;
5.2. būti susipažinusiam su globos namų nuostatais, veiklos sritį reglamentuojančiais
teisės aktais, žinoti saugos ir sveikatos darbe, elektrosaugos reikalavimus;
5.3. atitikti teisės aktų nustatytus reikalavimus asmenims, tvarkantiems maistą;
5.4. išmanyti maisto higienos reikalavimus, Geros higienos praktikos taisykles bei RVASVT sistemos principus;
5.5. žinoti įstaigos įrenginių, gamybinio inventoriaus, įrankių, matavimo prietaisų, indų ir taros paskirtį, jų priežiūros bei naudojimo taisykles;
5.6. gebėti bendrauti su paslaugų gavėjais ir kolegomis, dirbti komandoje;
5.7. turėti galiojančią privalomojo sveikatos patikrinimo medicininę knygelę ir būti išklausius privalomą higienos įgūdžių mokymo programą.
III SKYRIUS

ŠIAS PAREIGAS EINANČIO DARBUOTOJO FUNKCIJOS
6. Šias pareigas einantis darbuotojas vykdo šias funkcijas:
6.1. padeda virėjui tvarkyti maistą: atlieka pirminį maisto produktų ir žaliavų paruošimą, jų perdavimą virėjai pagal technologinėse kortelėse nurodytus reikalavimus;
6.2. pateikia globos namų paslaugų gavėjams patiekalus pagal patiekalų išeigose nustatytas normas;
6.3. palaiko stalų tvarką ir švarą maisto tvarkymo patalpose;
6.4. palaiko tvarką ir švarą maisto gaminimo vietose, valo ir dezinfekuoja maisto paruošimo patalpas pagal patvirtintą patalpų valymo ir dezinfekcijos planą;
6.5. prižiūri maisto paruošimo ir gaminimo įrangą, įrankius, indus bei kitą inventorių, juos plauna, valo ir dezinfekuoja;
6.6. pagal valymo darbų planą atlieka patalpų valymo, plovimo, dezinfekavimo darbus;
6.7. pasibaigus darbo laikui perduoda sutvarkytas maisto tvarkymo patalpas, įrangą, įrankius bei indus kitai pamainai;
6.8. dirba pagal Geros higienos praktikos taisykles, pildo nustatytus savikontrolės dokumentus;
6.9  salėje surenka indus ir maisto likučius po maitinimo;
6.10. tvarko maisto atliekas (ŠGP) pagal higienos reikalavimus;
6.11 pagal kompetenciją teikia pasiūlymus maitinimo padalinio vadovui – dietistui, vyresniajam virėjui-sandėlininkui ar virėjui;
6.12. laiku profilaktiškai tikrinasi sveikatą;
6.13. laikosi nustatytų darbo aprangos reikalavimų;
6.14. esant tarnybiniam būtinumui savo kompetencijos ribose pavaduoja kitus globos namų darbuotojus;
6.15. vykdo kitus, vienkartinio pobūdžio, globos namų maitinimo padalinio vadovo–dietisto,  vyresniojo virėjo-sandėlininko ar virėjo pavedimus;
6.16. nedelsdamas informuoja virėją, vyr. virėja,  maitinimo padalinio vadovą-dietistą ar įstaigos vadovybę apie netinkamos kokybės produktus, įrangos gedimus ar iškilusius konfliktus;
6.17. atsako už pareigybės funkcijoms atlikti skirtą inventorių ir priemones, jas naudoja taupiai, racionaliai ir pagal paskirtį;
6.18. savo darbe vadovaujasi šiuo pareigybės aprašymu, globos namų vidaus darbo tvarkos taisyklėmis ir kitais teisės aktais bei atsako už jų laikymąsi.

